Menara

**Menara** () ialah sebuah struktur buatan manusia yang dibina dengan ketinggian yang melebihi kelebarannya untuk menjadi sebuah mercu tanda, berbeza dari bangunan biasa. Justeru, ia dibina dengan indah dan cantik. Tetapi matlamat utama pembinaan menara adalah untuk menjimatkan ruang dan tanah. Kalau dulu menara dijadikan kemegahan dan mercu tanda, namun menara juga dibina untuk faedah komersial dan sebagai alat prasarana yang penting pada zaman sekarang ini.

## Etimologi
Perkataan *menara* diserap daripada perkataan  *manārah* dalam bahasa Arab yang bermaksud "rumah api", ia terbitan kata kerja  *nawwara* atau  *nāra* "menyalakan, menerangi".

## Sejarah
Berkemungkinan menara paling lama dibina dan masih berdiri tegak (dalam kes ini condong) ialah Menara Condong Pisa di Pisa, Itali yang dibina dari tahun 1173 hingga 1372.

## Struktur dan reka bentuk
Menara-menara telekomunikasi dibina dengan kekisi yang mengagihkan berat sama rata, terutamanya dalam cuaca berangin kencang.
Ada menara telekomunikasi direka seperti sepohon pokok. Di Dubai, menara-menara telekomunikasi berbentuk pokok kurma. Ada juga menara telekomunikasi di buat seperti menara mesjid dan di letakkan di bersebelahan mesjid yang akan menggunakan menara itu juga untuk tujuan azan.

Bahan yang digunakan untuk struktur menara berbeza mengikut keadaan, tempat dan kegunaannya. Pada zaman awal teknologi pembinaannya menggunakan kayu, batu granit, batu-bata (menara api), besi (Eiffel Tower), konkrit dan apabila teknologi besi keluli maju, kebanyakan menara di bina strukturnya adalah dari bahan besi keluli. Keluli bergalvani merupakan pilihan terbaik serta ekonomi agar menara boleh dibiarkan bertahan di bawah panas terik dan hujan ribut bertahun-tahun lamanya. Sekarang terdapat menara diperbuat dari bahan komposit, iaitu campuran penggunaan bahan konkrit, aloi dan plastik. 

## Tujuan pembinaan menara
Antara tujuan pembinaan menara:

* untuk menjadikannya indah dan mengagumkan (mercutanda)
* menjimatkan tanah
* untuk mendapatkan pemandangan
** untuk pelancongan
** untuk tujuan pengawasan: Menara kawalan udara, yang berada di lapangan terbang
** untuk tujuan keselamatan: menara pengawasan di penjara.
** untuk mengawasi kebakaran: di hutan misalnya
** untuk lampu limpah stadium dan seumpamanya
** untuk pengiklanan
* untuk menyebarkan cahaya (rumah api)
* untuk menyebarkan bunyi (loceng di menara gereja, azan di menara masjid)
* untuk menunjukkan waktu (menara jam)
* untuk meletak tangki air
* untuk tujuan peralatan komunikasi (gsm, radar dll.)
* untuk tujuan peralatan penyiaran (tv/radio/ham radio)
* untuk tujuan penghantaran letrik Voltan Tinggi
* untuk tujuan melepaskan bahan bakar lebihan di pelantar minyak (flare tower)

## Galleri

image:Leaning_tower_of_pisa_2.jpg|Menara Condong Pisa, Itali
image:Cologne_railway_bridge_loc00861v.jpg|Menara Jambatan Keretapi di Cologne, Jerman
image:Kontrolltornet_vid_Falsterbokanalen.jpg|Menara Kawalan di terusan Falsterbo
image:National_Mosque_KL.jpg|Menara Mesjid Negara, Kuala Lumpur
image:Aeroporto_de_Lisboa_Torre_do_Radar.jpg|Menara Radar di Lisbon, Portugal
image:Dipòsit_formigó_armat.JPG|Menara Tangki Air, Mallorca, Sepanyol
Image:Cuxhaven_groesste_windkraftwerk.jpg|Menara Kincir Angin, Jerman
Image:Cuxhaven -Altenbruch Oberfeuer- 2005 by-RaBoe 001.jpg|Menara Rumah Api di Jerman
File:PTT flame 1.jpg|Menara Flare digunakan pada industry gas asli.


## Lihat juga
* Senarai bangunan dan struktur tertinggi di dunia

## Rujukan

## Pautan

* Perisian Merekabentuk Menara Berkesisi